Държавен вестник, бр. 88, 2008 г., стр. 83

Б Р О Й  88
Д Ъ Р Ж А В Е Н   В Е С Т Н И К
С Т Р .  83
може да се предават на нововъвеждани в строя
кораби, при условие че част от личния състав
на излезлите кораби се предава за комплекту-
ване на екипажите на новите кораби.
(4) В случаите по ал. 3 фактическото преда-
ване на почетното име и военноморския флаг
на новия кораб се извършва след извеждане от
състава на Военноморските сили на кораба, на
който те са принадлежали.
(5) Предаване на почетното име и военно-
морския флаг на предстоящия за приемане на
въоръжение кораб е от компетентността на
Генералния щаб на Българската армия, ед-
новременно с формирането на организацион-
ната му структура и се отдава в заповед. Пре-
даването (сдаването) става в тържествена об-
становка.
(6) С оглед да се съхранят бойните традиции
на корабите почетните имена може да се пре-
дават на други кораби при наличие на пряка
приемственост.
(7) В случаите на ал. 6 предаването на почет-
ното име и военноморския флаг се извършва
със заповед на министъра на отбраната на Ре-
публика България по предложение на команд-
ващия на Военноморските сили.
Раздел IV
Годишни празници на корабите и дивизио-
ните
Чл. 676. (1) Годишните празници на кораби-
те (дивизионите) се определят с цел личният
състав да се възпитава в дух на преданост към
Родината и на традициите на кораба (дивизио-
ните) за ознаменуване на един от исторически-
те дни в живота на кораба (дивизиона). Такива
исторически дни могат да бъдат:
1. денят на встъпването на кораба в строя
(денят на вдигането на военноморския флаг на
Република България);
2. денят на сформирането на дивизиона;
3. денят на награждаването на кораба (диви-
зиона) с орден на Република България;
4. денят на присвояването на почетно име на
кораба.
(2) Годишни празници се определят за ко-
рабите I, II и III ранг и дивизионните кораби
IV ранг.
Чл. 677. (1) Дните на празниците на съеди-
ненията и дивизионите се определят със запо-
вед на командващия на Военноморските сили,
а на корабите—със заповед на командирите на
съединения.
(2) В деня на годишния празник на корабите
и корабните съединения се извършва тържест-
вено вдигане на флага.
Чл. 678. На честването на годишния праз-
ник може да се поканят представители на други
корабни части, ветерани, граждански лица и
близки на командния състав.
Раздел V
Исторически предмети
Чл. 679. (1) Бойните подвизи, исторически-
те традиции на кораба или подвизите на отдел-
ните военнослужещи от екипажа напомнят на
следващите поколения и служат за пример на
военна доблест, мъжество, героизъм и преда-
ност към нашата родина Република България.
(2) На корабите се пазят всички историчес-
ки предмети, които характеризират заслугите
на кораба и на неговия личен състав за наглед-
но потвърждаване на най-славните и знамени-
ти събития от историята на кораба и за посто-
янно напомняне на личния състав за тях.
Чл. 680. Към историческите предмети на
кораба спадат:
1. военноморският флаг, вдигнат за първи
път на кораба, флагът и вимпелът, под който
корабът е участвал в боеве, извършил е забеле-
жително плаване или е постигнал особено ви-
соки резултати в подготовката;
2. всички отличия на кораба, включително
ордени, знамена, награди от министъра на от-
браната на Република България за мъжество и
войнска доблест, грамоти, адреси, заповеди и
подаръци, получени от държавни органи и об-
ществени организации;
3. портрети на загинали военнослужещи,
зачислени завинаги в списъците на кораба, и
членовете на екипажа, извършили забележи-
телни подвизи;
4. картини, снимки и филми, отразяващи
различни моменти от забележителните съби-
тия от историята на кораба;
5. бойните трофеи.
Чл. 681. (1) Предметите се определят за ис-
торически със заповед по кораба (дивизиона).
В категорията на историческите предмети не
може да се зачислят секретните и официални-
те дела, заповедите по кораба, вахтените днев-
ници и др. документи, които се сдават за съх-
ранение в архива.
(2) В изключителни случаи с разрешение на
командващия на Военноморските сили кора-
бите могат да запазват оригинални документи,
като непременно оставят в делата, сдавани в
архива, техни точни копия или снимки.
(3) Могат да се запазват като исторически
отделни предмети от въоръжението на кораба,
свързани непосредствено с извършените от
личния състав подвизи или други забележител-
ни събития от историята на кораба.
Чл. 682. В историческия дневник на всеки
кораб подробно се записва за посочените в чл. 680
предмети: кога, от кого и по какви обстоятел-
ства е постъпил предметът на кораба, описание
на външния му вид, на съдържанието му.
Чл. 683. (1) Отговорност за опазването на
историческите предмети носи командирът на
кораба. Непосредственото им завеждане се въз-
лага на един от офицерите на кораба.